Karl Barth

Karl Barth (10 gulan 1886, Basel, Swîsre - 10 kanûna pêşîn 1968, Basel) dînnasekî protestan ê swîsrî bû.

Barth ji sala 1911ê ve wek sosyalîstekî tundrawdemokrat çalak bû. Ji sala 1914an de wî ji dînnasiya lîberal a almanî ya mamosteyên xwe yên ku piştgiriya Şerê Cîhanî yê Yekem kiribûn şikand. Wî bi şîroveyên xwe yên li ser Nameya ji Romayiyan re (Der Römerbrief, 1919/1922) dînnasiya diyalektîk ava kir.

Kurê profesorê dînnasiyê, li Bern, Berlîn, Tübingen û Marburgê xwendina xwe dişopîne. Di sala 1904an de li Jenevê dibe keşe. Ew bi tevlî Partiya civaka demokratîk dibe û ji bona civakeke nûjen dixebite.

Di sala 1921ê de li Götingenê (Almanya) dibe profesorê dînnasiyê. Di salên 1919an de wî şîroveya Nameya ji Romayiyan re derxist. Ev yek bû sedema rexneyên giran û li sînorên dêra reformîst jî nesekinîn. Di sala 1932an de beşa yekem a Kirchliche Dogmatik (Dogmatîka Dêrane) derxist. Berhemek bê dawî ku bi heta dawiya jiyana xwe li serê xebitiye. Ev xebata baldar wî ji rastiya wextê wî qut nake. Barth dînnasiyê têkilî jiyana rojane dike.

Di 1934an de ew nivîskarê sereke yê danezana Barmen e. Danezana Barmen nivîsek e ku muhalefeta xiristiyanan li dijî nazîstan nîşan dide. Di 1935an de ew vedigere Swîsreyê û wek profesorê dînnasiyê li Zanîngeha Baselê kar dike.

 Çavkanî 

Kategorî:Fîlozof
Kategorî:Jidayikbûn 1886
Kategorî:Mirin 1968
Kategorî:Swîsrî